Document ID: 32003R0225

Kommissionens forordning (EF) nr. 225/2003
af 5. februar 2003
om ændring af forordning (EF) nr. 2125/95, for så vidt angår listen over de kinesiske myndigheder, der har beføjelse til at udstede oprindelsescertifikater for svampekonserves
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager(1), senest ændret ved Kommissionens forordning (EF) nr. 453/2002(2), særlig artikel 15, stk. 1, og
ud fra følgende betragtninger:
(1) Ved verbalnote af 5. december 2002 fremsendte de kinesiske myndigheder Kommissionen en fuldstændigt ajourført liste over de myndigheder, der har beføjelse til at udstede de oprindelsescertifikater, der kræves, for at svampekonserves med oprindelse i Kina kan overgå til fri omsætning, jf. artikel 10, stk. 1, i Kommissionens forordning (EF) nr. 2125/95 af 6. september 1995 om åbning og forvaltning af toldkontingenter for svampekonserves(3), senest ændret ved forordning (EF) nr. 1286/2002(4). Bilag II til nævnte forordning bør ændres i overensstemmelse hermed.
(2) I samme verbalnote anmodede de kinesiske myndigheder Kommissionen om ved kinesisk svampekonserves' overgang til fri omsætning i EF parallelt med oprindelsescertifikaterne med de nye underskrifter og stempler fortsat at acceptere oprindelsescertifikater, der er underskrevet og stemplet af de myndigheder, der er omhandlet i bilag II til forordning (EF) nr. 2125/95, ændret ved forordning (EF) nr. 1286/2002. For ikke at skabe forstyrrelser i importen bør denne fremgangsmåde gælde indtil den 31. maj 2003.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grøntsager -
UDSTEDT FØLGENDE FORORDNING:
Artikel 1
Bilag II til forordning (EF) nr. 2125/95 affattes som angivet i bilaget til nærværende forordning.
Artikel 2
Med hensyn til svampekonserves med oprindelse i Kina kan importører indtil den 31. maj 2003, når de anmoder om sådanne produkters overgang til fri omsætning i EF, fremlægge oprindelsescertifikater, der er stemplet og underskrevet af de kinesiske myndigheder, som er anført i bilaget til forordning (EF) nr. 2125/95, ændret ved forordning (EF) nr. 1286/2002.
Artikel 3
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 5. februar 2003.

Labels: 3
17
18
6